Modificări în orarul elevilor: se interzic cursurile în trei schimburi. Anunțul ministrului Educației despre școlile din mediul rural
Ministrul Educației, Daniel David, anunță că, începând din anul școlar 2025-2026, în școlile din România va fi interzisă organizarea cursurilor în trei schimburi. Daniel David consideră organizarea cursurilor în trei schimburi drept „o problemă majoră, care afectează calitatea actului educațional”. Cât despre soluționarea unor aspecte mai vechi privind infrastructura de învățământ din mediul rural, ministrul Educației a declarat că se așteaptă ca, din toamnă sau, cel târziu din primăvara anului viitor, problema școlilor cu toaleta în curte să nu mai existe, anunță news.ro.